HUMAN วิ่งแรง 4% รับข่าวจ่อปิดดีลซื้อบริษัททำบัญชี 2 แห่ง โบรกฯ เคาะเป้า 14 บ.
HUMAN วิ่งแรง 4% รับข่าวจ่อปิดดีลซื้อบริษัททำบัญชี 2 แห่ง โบรกฯ เคาะเป้า 14 บ. โดยล่าสุด ณ เวลา 11.39 น. อยู่ที่ระดับ 11.30 บาท เพิ่มขึ้น 0.40 บาทหรือ 3.67% สูงสุดที่ระดับ 11.40 บาท ต่ำสุดที่ระดับ 11 บาท มูลค่าการซื้อขาย 13.56 ล้านบาท
15 มี.ค. 2561

ผู้สื่อข่าวรายงานว่า ราคาหุ้นบริษัท ฮิวแมนิก้า จำกัด (มหาชน) หรือ HUMAN ณ เวลา 11.39 น. อยู่ที่ระดับ 11.30 บาท เพิ่มขึ้น 0.40 บาทหรือ 3.67% สูงสุดที่ระดับ 11.40 บาท ต่ำสุดที่ระดับ 11 บาท มูลค่าการซื้อขาย 13.56 ล้านบาท

ด้านนักวิเคราะห์ บล.เคทีบี (ประเทศไทย) ระบุในบทวิเคราะห์ จากการรายงานข่าวที่คาดว่า HUMAN จะได้ข้อสรุป M&amp;A บริษัทจัดทำบัญชีและการเงิน 2 แห่งในไทยภายในเดือน มี.ค. 2561 ในขณะเดียวกันพัฒนาการของ Function ใหม่ในกลุ่มให้บริการด้าน HR ซึ่งประกอบด้วย Benefit outsourcing, Software การฝึกอบรม และ Software สนับสนุนการออม คาดเปิดตัวได้ในช่วงไตรมาส 2/61
ขณะที่การพัฒนา Financial solution software คาดเปิดตัวได้ต้นปีหน้า ทั้งนี้ผู้บริหารยังคงเป้าปี 2561 ได้ลูกค้าเพิ่มอย่างน้อย 5 หมื่นราย และกำไรเติบโตไม่ต่ำกว่า 20-30%
โดยทางฝ่ายมีมุมมองเชิงบวกต่อข่าวดังกล่าวหลังดีล M&amp;A และพัฒนาการของสินค้ามีความคืบหน้าตามกรอบเวลาที่กำหนดไว้ ซึ่งหากแล้วเสร็จจะช่วยให้ HUMAN มีสินค้าที่ครอบคลุมการให้บริการ Backoffice outsourcing มากขึ้น พร้อมกับโอกาสในการขยายฐานลูกค้า ทั้งนี้เป้าลูกค้าเพิ่มเติมและการเติบโตของกำไรที่ผู้บริหารตั้งไว้ยังคงอยู่ในกรอบประมาณการของเรา เรายังคงคำแนะนำ “ซื้อ” ราคาเหมาะสม 14.00 บาท